बॉबी देओल ने बेटे आर्यमान के फिल्मी करियर को लेकर खोला राज, बोले- पक्का नहीं बता सकता...  
बॉबी देओल ने बेटे आर्यमन के करियर को लेकर खोला राज
एक्टर ने कहा कि एक दिन वह जरूर एक्टर बनना चाहेगा
हाल ही में 'हाउसफुल 4' में नजर आए थे बॉबी देओल
बॉलीवुड के दिग्गज अभिनेता सनी देओल (Sunny Deol) ने हाल ही में अपने बेटे को एक्टर के तौर पर लॉन्च किया है. करण देओल (Karan Deol) ने फिल्म 'पल पल दिल के पास' के जरिए बॉलीवुड की दुनिया में अपना कदम रखा. हालांकि, उनकी यह फिल्म बॉक्स ऑफिस पर ज्यादा कमाल नहीं कर पाई. इसके बाद से ही अटकलें लगाई जा रही थीं कि बॉबी देओल (Bobby Deol) भी अपने बेटे आर्यमान (Aryaman) को एक्टर के तौर पर लॉन्च करने वाले हैं. लेकिन हाल ही में बॉबी देओल ने इन सभी अटकलों को साफ करते हुए इंटरव्यू दिया. इसमें उन्होंने बताया कि उनके बेटे आर्यमान अभी मैनेजमेंट की पढ़ाई कर रहे हैं और उन्हें अपना करियर चुनने की पूरी आजादी है. 
My Angel my life so blessed to be your father happy 18th #happybirthday #london
A post shared by  Bobby Deol (@iambobbydeol) on Jun 16, 2019 at 1:16pm PDT

बॉबी देओल (Bobby Deol) ने आर्यमान  (Aryaman) के करियर बारे में हिंदुस्तान टाइम्स को दिए इंटरव्यू में कहा, "मैं जानता हूं कि एक दिन मेरा बेटा जरूर एक्टर बनना चाहेगा. लेकिन वो एक्टर बनेगा या नहीं, इसके बारे में पक्का नहीं बता सकता. वो अभी सिर्फ 18 साल का है, वो जिस चीज में जाना चाहता है जा सकता है." उन्होंने आगे कहा, "मेरा बेटा अभी मैनेजमेंट की पढ़ाई कर रहा है और उसका झुकाव अभी शिक्षा की तरफ है. मुझे गर्व है कि मेरे बेटे को शिक्षा से प्यार है और मैं चाहता हूं कि जिस पेशे में वह जाना चाहता है उसके बारे में व्यापक तौर पर सोचे."
If that's how it feels!! Being 49 was amazing .. 50 is going to be even better ... I reminiscence the life experiences I have been through and how they have made me grow as an individual. I take the same opportunity to remember the amount of love that all of you dear to me have given me. It is this love that is my strength which keeps me going. My son is symbolic to this change. Finding a friend in his young father. I hope to continue living my life happily with all of you loved ones. I have turned 50 but I'm still always going to be the twenty something young adult all set to win the world. - Love Love Love to all 
A post shared by  Bobby Deol (@iambobbydeol) on Jan 28, 2019 at 5:43am PST
बता दें कि देओल परिवार के कई सदस्यों ने बॉलीवुड में अपना नाम बनाया है, जिसमें सबसे पहला नाम है धर्मेंद्र. धर्मेंद्र ने बॉलीवुड में अपना नाम कमाने के साथ ही लोगों के दिलों में भी खूब जगह बनाई है. इनके बाद सनी देओल (Sunny Deol), बॉबी देओल (Bobby Deol), अभय देओल, ईशा देओल और करण देओल ने भी बॉलीवुड में एंट्री की. वहीं, वर्क फ्रंट की बात करें तो बॉबी देओल आखिरी बार 'हाउसफुल 4' में नजर आए थे. बॉक्स ऑफिस पर इस फिल्म का प्रदर्शन काफी शानदार था.